

**Алматы қаласының өңiрлiк қаржы орталығына қатысушы заңды тұлғалар ұсынатын, көрсетуден түсетiн кiрiс олардың жиынтық жылдық кiрiсiнен алып тастауға жататын қаржылық қызметтердiң тiзбесiн бекiту туралы**

***Күшін жойған***

Қазақстан Республикасы Үкіметінің 2006 жылғы 25 тамыздағы N 816 Қаулысы. Күші жойылды - Қазақстан Республикасы Үкіметінің 2008 жылғы 31 желтоқсандағы N 1332 Қаулысымен

*Ескерту. Күші жойылды - ҚР Үкіметінің 2008.12.31* N 1332 *Қаулысымен*

      "Салық және бюджетке төленетiн басқа да мiндеттi төлемдер туралы" Қазақстан Республикасының 2001 жылғы 12 маусымдағы Кодексiнiң (Салық кодексi)  91-бабы 1-тармағының 11) тармақшасына сәйкес Қазақстан Республикасының Үкiметi  **ҚАУЛЫ ЕТЕДІ:**

      1. Қоса берiлiп отырған Алматы қаласының өңiрлiк қаржы орталығына қатысушы заңды тұлғалар ұсынатын, көрсетуден түсетiн кiрiс олардың жиынтық жылдық кiрiсiнен алып тастауға жататын қаржылық қызметтердiң тiзбесi бекiтiлсiн.

      2. Осы қаулы 2007 жылғы 1 қаңтардан бастап қолданысқа енгiзiледi және ресми жариялануға тиiс.

*Қазақстан Республикасының*   
*Премьер-Министрі*

Қазақстан Республикасы     
Үкiметiнiң          
2006 жылғы 25 тамыздағы    
N 816 қаулысымен       
бекiтiлген

**Алматы қаласының өңiрлiк қаржы орталығына қатысушы**   
**заңды тұлғалар ұсынатын, көрсетуден түсетiн кiрiс**   
**олардың жиынтық жылдық кiрiсiнен алып тастауға**   
**жататын қаржылық қызметтердiң**   
**тiзбесi**

      1. Өз клиентiнiң есебiнен және мүддесiнде (брокер ретiнде) қаржы құралдарымен жасалатын мәмiлелердi жүзеге асыру жөнiндегi қызметтер.   
      2. Номиналды ұстау қызметтерi.   
      3. Андеррайтер қызметтерi.   
      4. Ақпараттық, талдамалық және консультациялық қызметтер.   
      5. Бағалы қағаздар бойынша баға белгiлеудi үнемi жариялау және ұстап тұру жөнiндегi қызметтер.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК